Grad Miramar - Wikipedija, prosta enciklopedija

# Grad Miramar

### Iz Wikipedije, proste enciklopedije

Grad Miramar

Grad Miramar (italijansko Castello di Miramare) je grad v Trstu.

Grad je dal zgraditi nadvojvoda Maksimilijan Habsburški; načrte je naredil Carl Junker in gradnja je potekala med leti 1856 in 1860. Grad naj bi prvotno imel tri nadstropja, a se je Maksimilijan, ki je gradnjo financiral iz lastnih sredstev, zaradi pomanjkanja denarja tretjemu nadstropju odpovedal. Še v času gradnje je s soprogo, Karloto Belgijsko, živel v Castelletu, manjšem objektu v grajskem parku, kjer je Karlota do preselitve v Belgijo živela tudi, ko se ji je zaradi moževe usode omračil um. Potem, ko je bil Maksimiljan v Mehiki leta 1867 ustreljen, je grad služil kot občasna rezidenca Habsburžanov, v tridesetih letih 20. stoletja pa je v prvem nadstopju živel Amadeus Savojski, 3. knez d'Aosta.

Poleg samega gradu se nahaja 22 hektarski park z redkimi eksotičnimi rastlinami, ki jih je Maksimilijan deloma prinesel s svojih potovanj.

Danes je grad urejen kot muzej. V pritličju si je mogoče ogledati zasebne prostore Maksimilijana in njegove žene. Ker je bil Maksimilijan navdušen pomorščak, je del prostorov urejen po vzoru kabine na avstrijski poveljniški ladji Novara. V prvem nadstropju se nahajajo razkošnejši reprezentativni prostori oz. prostori za Maksimilijanove goste in v slogu tridesetih let preurejeno stanovanje Amadeusa Savojskega.

## [uredi] Glej tudi

- seznam zgradb in objektov v Trstu
- seznam gradov v Italiji
- seznam muzejev v Italiji
- seznam parkov v Italiji

## [uredi] Zunanje povezave

- Uradna spletna stran

  Ta članek o zgradbi oz. poslopju je škrbina. Wikipediji lahko pomagate tako, da ga uredite in dopolnite.

Vzpostavljeno iz »http://sl.wikipedia.org../../../g/r/a/Grad_Miramar_72fb.html«

Kategorije: Škrbine o zgradbah in poslopjih | Gradovi v Italiji | Zgradbe in objekti v Trstu | Muzeji v Italiji | Parki v Italiji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Español
- Magyar
- Italiano
- Nederlands
- Português